กินยาคุมแบบ28เม็ด มาประมาณ5เดือนแล้วค่ะ ปกติกินถึงเม็ดแป้งที่ 3 ตอนเช้าของวันถัดไป ประจำเดือนจะมาพอดี (กินไม่ตรงเวลาแต่ไม่เคยกินขาด) ล่าสุดกินไปจนถึงวันที่4เม็ดแป้งที่1 จากนั้นวันที่5มีอะไรกับแฟนหลั่งใน แล้วกินเม็ดแป้งที่2 ตามปกติ วันที่6กินเม็ดแป้งที่3 ตอนเช้าวันที่7 ปจด ควรจะมาแต่ไม่มา ตอนนี้เหลือเม็ดที่4 ต้องกินวันที่ 7 ถ้ายังไม่มา ถือว่ามีโอกาสท้องไหมคะ (คิดว่ากินยาคุมแล้วจะไม่ท้อง พึ่งเคยลั่งในครั้งแรกเลยค่ะ)
สวัสดีค่ะ การใช้ยาคุมแบบแผงรายเดือนจำนวน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันที โดยในยาจำนวน 28 เม็ด มักจะเป็นยาที่มีส่วนประกอบของฮอร์โมนใน 21 เม็ดแรก ที่จะต้องกินให้ครบและติดต่อกันทุกวัน ส่วนยา 7 เม็ดสุดท้ายเป็นเม็ดแป้งกินกันลืมการกินแผงต่อไปหากได้กินยาที่มีฮอร์โมนครบ 21 เม็ดแรก ก็น่าจะไม่มีการตกไข่ในรอบเดือนนั้นๆ และแทบจะไม่มีโอกาสตั้งครรภ์ได้ แม้จะมีเพศสัมพันธ์ไม่ป้องกันในช่วงที่กินยาเม็ดแป้งก็ตามโดยในช่วงกินยาเม็ดแป้ง 7 เม็ด ควรเป็นช่วงที่ประจำเดือนมาด้วย หากไม่มา แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ควรยืนยันให้แน่ใจก่อนว่าไม่ตั้งครรภ์ จึงค่อยเริ่มยาคุมแผงถัดไปค่ะ